Tallit tamensayt, lqella d lḥif yerna-d lbaṭel. Leqbayel zzint-asen-d akk, ttexmam d uḥebbar d tugdi ɣef laṣel. Tamacahut am nettat am tewsatin n tsekla n yimiren, llant-d amzun d allal s wayes ad smiren ayen akk i yeddam wallaɣ-nsen, yes ad d-siwḍen tikta d liḥala-nsen. Azal-is ɣur-sen d azal meqqren ur sgin tilisa, ur tteḥsiben d zzyada neɣ d laɛb n warrac, maca d lsas, smilen-tt ger tmenza i usiweḍ n tutlayt, n yidles d wansayen.